- מליבו, קליפורניה -
- כיום -
אדוני.
מה העניין, רולף?
האחיין שלך הגיע.
אתה יכול להכניס את זה לתיבה, בבקשה?
דוד מקסימו!
הוגו! ברוך שובך למליבו.
יום הולדת שמח.
חיכיתי לזה שבועות.
אז איזו הפתעה גדולה תכננת לי השנה?
נטוס במטוס הפרטי שלך למקום מגניב?
אוכל לקנות נעלי התעמלות בשנגחאי?
ובכן, באמת נצא למסע כלשהו.
עכשיו, כשאתה בן 14, ובדרך להפוך לגבר,
החלטתי לספר לך את סיפור חיי.
יש לך מאות מיליוני דולרים,
והמתנה שאתה נותן לי היא סיפור?
תאמין לי, הוגו…
מה שאני עומד לספר לך
יקר מכל סכום כסף.
אבל אני כבר יודע את כל סיפור ה"מעוני לעושר" שלך.
גדלת עני ברחובות מקסיקו,
בלה, בלה, בלה, ועכשיו יש בבעלותך 50 חברות.
אז כן, יש לי בתים רבים,
מכוניות רבות, משרת לבן לגמרי.
לחלוטין. שלחתי אותו לבדיקה גנטית.
אבל חשוב שתדע איך הגעתי למצב הזה.
אין לך כל קשר להיסטוריה של המשפחה שלנו.
אתה אפילו לא מדבר ספרדית
בלי להישמע כמו אמריקאי בחופשת האביב בקנקון.
הספרדית שלי טובה מאוד.
תפסיק. תפסיק.
זה פשוט עצוב לכולם.
הסיפור הזה הוא עליי, אבל הוא גם…
הוא גם על מקום ששינה הכול.
ולמה זה עדיף על שנגחאי בדיוק?
טעות בגישה.
אולי זה יעזור.
דוד מקסימו, איך מתחיל הסיפור?
שאלה מצוינת, הוגו.
הכול מתחיל… באקפולקו.
בתקופה שהייתי צעיר,
אקפולקו הייתה היעד המועדף על העשירים והמפורסמים ביותר.
אלביס פרסלי, ליז טיילור, קרי גרנט…
לא שמעתי על איש מהם.
שקט. אני בתנופה.
והמרכז היה לאס קולינאס.
אתר הנופש היוקרתי מכול.
לתיירים, לאס קולינאס ואקפולקו היו מקום מפלט קסום,
אבל למקומיים, זה היה סיפור אחר.
כשהייתי בן שמונה
עשיתי כל שביכולתי לעזור למשפחה.
אך הדרך היחידה לשפר את החיים באמת
הייתה להשיג עבודה בלאס קולינאס.
וזה בדיוק מה שדון פבלו עשה.
דון פבלו בונייה היה ילד רחוב לשעבר
שהשתמש בקסם שלו כדי להשיג עבודה בלאס קולינאס.
אבל בעיניי הוא היה אגדה.
אני עדיין זוכר את היום שבו הוא חזר לשכונה הישנה.
דון פבלו, כשאגדל, אני רוצה להיות כמוך.
תיזהר במשאלות שלך, ילד.
בבקשה, זה בשבילך.
- לאס קולינאס -
תתרחק ממנו, בן.
כבר אמרתי לך שכל מה שיש לו מגיע ממאורת השטן.
באותו הערב עליתי לגג הבניין שלנו
ואמרתי לאחותי שיום אחד אעבוד בלאס קולינאס
ושזה ישנה הכול.
בזה הייתי בטוח.
אבא, זה הגיע. היום הראשון שלי בעבודה אמיתית.
יש לך עצה בשבילי?
בסדר, אז אולי בפעם הבאה.
בכל אופן, תשמור עליי, בסדר?
אני לא רוצה לפשל.
לא רק בשבילי, אלא בשביל המשפחה.
האבואליטה שלך עבדה
כעוזרת בית בשלושה בתים רק כדי לפרנס אותנו.
אבל הראייה שלה הלכה והתדרדרה
ולא ידענו עוד כמה זמן היא תוכל להמשיך לעבוד.
אבא שלך אמנם לא פה כדי להגיד את זה, אבל שנינו גאים בך מאוד.
העמיתים שלך לעבודה בתחנת האוטובוס יאהבו אותך.
מקסימו.
אני אוהבת אותך, אח יקר.
ארוחת הערב תהיה מוכנה לקראתך כשתחזור.
רק רגע. זו אימא שלי?
אין מצב שהיא הייתה כזו אי פעם.
בסדר, אתה צודק.
זה היה יותר…
מקסימו.
בהצלחה בעבודה.
תיהנה להיות עוד בורג במכונה הקפיטליסטית.
מקסימו!
יש לי הפתעה.
הרגע שחיכינו לו כל חיינו הגיע!
איבדת את הבתולים?
אלה חדשות גדולות!
עם מי עשית את זה? בת דודה מדרגה שלישית?
אל תגיד לי שמדרגה שנייה. פחות מדרגה שלישית זה מוזר.
לא, לא איבדתי את הבתולים. אלה חדשות טובות עוד יותר.
בעצם, אולי טובות באותה המידה.
לשכן שלי, טיטו, יש שכן, חורחה,
שאח שלו הוא מיגל.
מיגל אמר שהחבר שלו, פרנסיסקו, אמר לו
שאתר הנופש לאס קולינאס פרסם מודעה
שדרושים עובדים חדשים!
והשגתי לנו ראיונות עבודה לשם הבוקר!
וואו, זה מדהים!
אבל אני לא יכול.
זה היום הראשון שלי בעבודה בתחנת האוטובוס.
אבל זה היה תמיד החלום הכי גדול שלנו.
תאר לעצמך את אימא שלך,
העיניים שלה החלימו לגמרי.
והיא באחוזה עצומה על הים,
לא כי היא מנקה אותה, אלא כי אתה קנית לה אותה.
- לאס קולינאס -
היי!
כניסת העובדים היא מאחור.
קדימה, לכו לשם.
אני שונא את יום ראיונות העבודה.
אני לא יודע מה לכתוב בכלל.
למה כתבת שהיית
"נשיא הפרסום בחברת בידור לשעות הלילה?"
ברור שהייתי!
איך היית קורא לחלוקת עלונים למועדון החשפנות הפופולרי בעיר?
הייתי קורא לזה שקר, ממו.
לא, אני קורא לזה ייפוי.
צריך לבלוט.
מקסימו גאיארדו?
לך אל מיס גרסיה במשרד האחרון משמאל.
כשחלפתי על פני המועמדים האחרים,
תהיתי איך אתבלט ביניהם.
ואז ראיתי את שמו על הדלת.
הבנתי שאין לי מה להפסיד.
סלח לי, דון פבלו?
אנחנו מדברים אנגלית כאן.
שמי מקסימו.
אני מתראיין לעבודה באתר הנופש.
ראיונות העבודה מתקיימים שם.
אני מבין.
אבל גדלתי ברחוב ארנל, בדיוק כמוך.
אני עדיין גר שם.
אבל הסיבה שאני כאן היום… -בבקשה.
סגור את הדלת כשאתה יוצא.
פעם נתת לי את זה
והחזקתי את זה בכיס מאז,
בתקווה שיום אחד אזכה לפגוש אותך שוב.
ועכשיו, כשפגשתי אותך,
פשוט… אצא.
איך אמרת שקוראים לך?
מקסימו גאיארדו ראמוס, אדוני.
תראה לי את טופס בקשת העבודה שלך.
יש לנו יותר מ-100 מועמדים.
כולם דוברי אנגלית ויש להם יותר ניסיון ממך.
למה שאבחר בך ולא באחד מהם?
כי האחרים באו לכאן כדי להשיג עבודה.
אני כאן כי אני אוהב את המקום הזה. בדיוק כמוך.
אתה עובד בלאס קולינאס
מהיום שבו נפתחו השערים ב-12 במארס 1949.
עברת ארבעה בעלים,
שלוש סופות הוריקן, שני שיפוצים,
החזר החיקמה הגדול של 1972,
ומכת פשפשים איומה אחת.
השמועה אומרת שפספסת רק יום אחד של עבודה עד היום.
היה קשה כל כך
לערוך את ההלוויה של סבא בשבת?
אני חולם לעבוד בלאס קולינאס מאז הייתי בן שמונה.
ועכשיו אני כאן.
והדבר היחיד שחסר לי באמת הוא הזדמנות.
אם תיתן לי אותה, אני מבטיח לך
שלא תתחרט על זה.
היי, חזרתי.
שלום, אימא.
"אימא"?
אתה שוטף כלים?
מקסימו גאיארדו ראמוס, מה עשית?
כן, מקסימו, תגיד לאימא מה עשית.
לא הגעתי לעבודה כי השגתי עבודה טובה יותר…
באתר הנופש לאס קולינאס.
אמרתי לך להתרחק מביב התשוקה והחטא הזה.
שמנצל את העובדים שלו ועושה רומנטיזציה לתרבות שלנו.
והוא גם מלא בתשוקה ובחטא.
מה אבא שלך היה אומר?
אולי הוא היה מרוצה.
אבא קרע את התחת כנהג אוטובוס ובשביל מה?
כדי להירדם על ההגה יום אחד ולמות.
העבודה הזו תיתן לנו לפחות הזדמנות לשפר את המצב שלנו.
נוכל לבדוק את העיניים שלך סוף כל סוף, אימא.
העיניים שלי בסדר גמור.
בשבוע שעבר ראיתי אותך מתפללת לבובת לוחם היאבקות ישנה שלי.
כי רציתי שינצח.
אימא…
גידלת אותי להיות אדם טוב.
אני מבטיח לך שדבר לא יאיים על זה.
תבטיח לי שלא תיתן למקום הזה לשנות אותך.
ושתענוד את התליון של אביך כדי שיוכל להגן עליך.
איזה שעמום! חשבתי שזה יהיה מעניין יותר.
- לאס קולינאס -
אני לא מאמין שאני יושב כאן.
אני לא מאמין שאני יושב בכלל.
למשפחה שלי יש רק כיסא אחד.
שלום, יקיריי המופלאים,
ברוכים הבאים לאתר הנופש לאס קולינאס
המפורסם והידוע לשמצה.
זו אני, דיאן דיוויס.
אתם ודאי זוכרים אותי מ…
אני אוהבת אותך.
תפקידיי המהוללים בתוכניות טלוויזיה של שעות היום.
קלטות הכושר פורצות הדרך שלי…
ולטחון ולטחון ולטחון…
קולקציית השייקים-תחליפי הארוחות שלי.
אני כבר מרגישה רזה יותר.
- ממלכת כושר לממלכת מלונאות -
ומהאוטוביוגרפיה שלי שהפכה לרב מכר.
קניתי את פיסת גן העדן הזו
כששתי מילים בראשי, "מצוינות מוחלטת".
אז אם הגעתם עד כאן,
זה מכיוון שצוות כוח האדם שלי ראה בכם פוטנציאל. הידד.
אתם יכולים למחוא כפיים עכשיו.
האנשים העשירים, המרתקים
והבינלאומיים ביותר באים לכאן כדי לשחק.
לייזר דיסק מטופש.
שלום, חברים. שמי צ'אד.
וכמנהל המקום,
מתפקידי להגן על המותג "לאס קולינאס".
ומה הוא המותג? אתם ודאי שואלים.
ובכן, אני אראה לכם.
ואמונוס, קדימה.
הדבר שאנחנו מתגאים בו יותר מכול כאן הוא דיסקרטיות, בסדר?
אנשים באים לכאן כדי לצאת להפסקה מהחיים,
לא כדי שהחיים שלהם יופיעו על דפי הצהובונים.
אז כן, אני יכול לספר לכם למה היה כתם דם,
ממש כאן, שהיה מכניס כמה וכמה אנשים
ל"לה פריסיון", אבל לא אעשה זאת.
אתם יודעים למה? דיסקרטיות.
טוב. בואו נמשיך.
אז זה הלובי.
יוצא מן הכלל, מה? אתם מכירים את המונח "יוצא מן הכלל"?
זה הברמן הראשי שלנו, בטו.
יש לו אלפי סיפורים על ידוענים שפגש,
וכמה מהם אפילו נכונים.
החבר שלי, מרלון ברנדו, מספר עליי את אותה הבדיחה.
זו המציאות בכלל?
אם זה חלום, אני לא רוצה להתעורר לעולם.
היי, אומברה! קדימה!
זה המרכז של אתר הנופש כולו.
כאן מתרחש כל האקשן.
מקסימו גאיארדו, אתה עובד כאן.
אה… ממו רייס?
זה אני, גם אני בבריכה?
האמת היא שבטופס בקשת העבודה שלך כתוב
שהיית "קצין תפעול ראשי של חברת בגדים בינלאומית".
נכון, אדוני.
מה? אימא שלי הכריחה אותי לקפל את הכביסה של השכנים מגואטמלה.
לא, לא מדברים ספרדית ליד האורחים, הרמאנו, אף פעם.
חשבתי שרק אדם עם עבר כמו שלך
יכול להתמודד עם העבודה הנחשקת הזו.
אתה רואה? ייפיתי, ותראה לאן זה הוביל אותי.
תתחיל בסדינים ואז תעבור למגבות.
קדימה!
אז על כל שאלה שיש לך הקטור יכול לענות.
הוא היצוא הטוב ביותר של ארגנטינה אי פעם.
היי. טפל בבחור החדש. -אין בעיה, בוס.
אני הקטור, אבל אנשים קוראים לי הקטור המגן.
ואני בעצם מספרד, אבל בעיני הגרינגוס
זה אותו הדבר.
אנחנו מטפלים בכול ובכולם כאן.
זה יטפל בבעיה, גברתי.
הגיבור שלי.
המפתח הוא לצפות את הצרכים של כולם.
אם תעשה את זה, אתה מסודר.
לא במשמרת שלי.
אני והאב חד הם.
למד אותי הכול, מאסטר.
תאמין לי, אמיגו, אשמח מאוד
ללמד אותך בחינם כל מה שאני יודע, אבל… אני לא רוצה.
הקטור, אתה יכול לעזור לי עם המזרן, בבקשה?
ודאי, אשמדאי.
בהצלחה, פאפי.
היי, איימי. -הקטור, אני זקוק לעזרתך.
הילדים משגעים אותי. -כן? מייד. מייד, אדוני.
כשהבטתי סביב,
כל הדיבורים של אימא שלי על חטא ושפע נראו מגוחכים לגמרי.
לי הם נראו כמו תיירים רגילים
שנהנים מהחופשות שלהם.
- נשים -
בסדר, אולי הם לא היו רגילים כמו שחשבתי.
וואו.
ואז ראיתי אותה שוב.
והפעם גם היא ראתה אותי, הוגו.
ואתה יודע מה זה אומר?
זה אומר שראינו זה את זה.
הייתי חייב ללכת לדבר איתה.
היי. אני מקסימו. התחלתי לעבוד כאן היום.
שלום, נעים מאוד, אני חוליה.
הרגע הגשתי פילה מיניון לכלב.
זה רגיל כאן?
זה רגיל משאתה חושב.
איפה אתה עובד?
כרגע אני נער בריכה.
אבל בקרוב מאוד, אהיה המנהל.
ויום אחד, המקום הזה יהיה בבעלותי.
הביטחון העצמי מוצא חן בעיניי.
והאנגלית שלך… לא רע.
תודה. היו לי מורים מצוינים לאנגלית,
לוק סקייווקר, אינדיאנה ג'ונס, דני זוקו…
גם לי היו מורות לא רעות לאנגלית,
ג'יין אוסטן, אמילי ברונטה, וירג'יניה וולף…
אל תיפגעי, אבל הן נשמעות
כמו דמויות קולנועיות משעממות מאוד.
הן סופרות.
מהגדולות בעולם.
אבל אני גם מסורה ללא תקנה ל"גריז".
באותו הרגע היה ברור לי שחוליה היא האחת.
ראיתי לפי המבט בעיניה.
את רוצה לנשק אותי, מה? -כן.
רק רגע, עצור.
נישקת אותה? סתם כך?
בסדר, לא. אני רק מנסה לתבל את הסיפור.
אני יודע שאתם, הילדים, צריכים שיקרה משהו בכל שתי דקות,
או שאתם מתחילים לשלוח זה לזה אמוג'ים של אפרסקים וחצילים.
אבל באמת הרגשתי חיבור.
אז עד שהמקום יהיה בבעלותך ותגיד לי לא לעשות זאת,
עליי לחזור לעבודה.
רוצה עצה בחינם, בן?
כן, אשמח לעצה ממך.
אם אתה רוצה להישאר בעבודה,
אולי עדיף שלא תתחיל עם החברה של הבוס.
מה זה אומר? מי החבר של חוליה?
אם זה משפר את ההרגשה שלך, לא היה לך סיכוי מלכתחילה.
תפסיק.
אני לא יודע, ממו.
נראה שהמקום הזה הוא לא מה שחשבנו.
אתה רציני?
מה יכול להיות טוב מזה?
בסדר, אולי לא בדיוק זה.
אבל זו ההזדמנות הטובה בחיים שלך.
נצל אותה.
לדוגמה, אתה רואה את העגיל המעולה הזה?
לופה נתנה לי לבחור משהו ממחלקת האבדות של האורחים
כי נתתי לה אחת מהעוגות המפורסמות של אימא שלי.
לא תאמין מה יש שם.
יהלומים, סיגרים קובניים, טבעות, איגואנה ש…
ואתה בחרת בעגיל הזה?
בדיוק!
לקחתי אותו ברגע שראיתי אותו.
חלומות מתגשמים כאן.
אז אם משהו נראה מעבר להישג ידך,
פשוט שלח את היד רחוק יותר.
עצה מעולה.
עגיל נורא, אבל עצה מעולה.
שום דבר לא אמור להיות קשה כל כך.
אני מצטערת מאוד.
לרוב הם מוגשים פתוחים.
תיזהרי, אל תיפצעי.
אני צריך רק סיגר. -אוכל לעזור, מיס דיוויס?
אני לא יודעת. יש לך במקרה
פותחן בקבוקים עליך?
הביאו דלי, אבל אנחנו לא מוצאים את הפותחן.
הוא עושה קסם?
אולי הוא יהפוך את זה למרגריטה.
בראבו.
זה תרגיל ישן.
אבל הוא עובד רק במקסיקו.
הדולר חזק יותר כאן.
זה מצחיק.
הוא מצחיק. -הוא מצחיק.
אתה חדש?
זה היום הראשון שלי.
זו התחלה טובה.
חברים, זה הקטור המגן החדש שלנו.
קבלו את…
סליחה, מה שמך?
אני מקסימו ה… רק מקסימו.
מקסימו הרק מקסימו.
זה נורא. אתה צריך לעבוד על זה.
אלה החברים שלי, הזוג בנט.
הם הגיעו היום מסקנקטדי.
תוכל להוביל אותם לקבנה שלהם בבקשה?
וטפל בהם היטב. -תודה, דיאן.
אין בעד מה.
מה שתצטרכי, מיס דיוויס.
אתה נשרף.
אני תמיד נשרף. -אני רואה אותך.
הגענו.
זה מושלם.
אני מתה על זה.
שב.
אוכל לעזור לכם בעוד משהו?
כן. אנחנו רוצים עשב.
אין בעיה.
אם מתכוונים ממסלול הגולף או מהמדשאה או…
מצחיק.
לא. היא התכוונה למרי ג'יין, שאכטה.
הזהב של אקפולקו. קומפרנדה?
אני מבין. אז אתם מבקשים ממני להשיג לכם סמים.
כן.
יש לנו חמישה ימים בלי הילדים,
ואנחנו רוצים להתמסטל.
אז אתה מתכוון לעזור לנו, מקסימו,
או שנבקש מהקטור?
אתה צריך אותי, מר בנט?
אנחנו צריכים אותו, מקסימו?
לא.
למתי אתם צריכים את העזרים הרפואיים?
שקיעות באקפולקו הן חוויה מרהיבה למראה.
ואנחנו רוצים להיות מעוכים לגמרי כשזה יקרה.
כדאי לך להזדרז, כי אם נפספס את השקיעה,
זה יהיה נו בואנו, אמיגו.
בסדר, אחזור מייד.
מצאתי את עצמי פתאום במצב נורא, הוגו.
אם לא הייתי עוזר לחברים של הבעלים, היו מפטרים אותי.
אם הייתי נתפס עם סמים, גם על זה היו מפטרים אותי.
הייתי צריך להיות זהיר מאוד.
היי, בטו. אני מקסימו. אני חדש כאן.
אורחים ביקשו ממני להביא להם משהו.
אתה רוצה תפריט.
לא, קשה לי להאמין שזה מופיע בתפריט.
זה צמח, אבל אני לא יכול להגיד איזה.
אני מבין.
חווייר, בוא הנה. -מה קורה, בטו?
תשמע, מקסימו צריך צמח,
אבל הוא לא יודע את שמו.
זה צמח שגדל בפנים או בחוץ?
אני לא…
זה יותר מממלכת העשבים. הוא מרגיע…
הבנתי אותך.
חואניטה. בואי הנה.
חואניטה אוהבת להכין סוגים שונים של תה קר.
איזה טעם יש לזה? -לא, זה לא בדיוק תה.
לרוב. ואולי זה לא בדיוק…
מאושר. -וואו, זה קשה.
זה מסתורי ביותר.
בסדר, רק כדי שנהיה מתואמים,
זה צמח, אבל אנחנו לא יודעים איזה סוג,
וזה עשב, אבל לא תה.
ריחן. -לענה דרקונית.
כוסברה. -זה חייב להיות בזיליקום.
מצטער, זו הייתה שאלה מכשילה. -כוסברה!
כולכם צדקתם. יש!
אני אוהב לשגע עובדים חדשים.
היי.
ממו, יש לי בעיה.
אני צריך להשיג גראס לחברים של דיאן, או שהיא תפטר אותי.
אבל אין לי מושג איפה להשיג.
מה אעשה?
בסדר, אולי יש ללופה קצת במחלקת אבדות.
אני אחכה כאן.
היי, לופה.
אני מקסימו, החבר הכי טוב של ממו.
יש לך במקרה מריחואנה במחלקת אבדות?
לא, כן. יש לי.
מה תיתן לי תמורתה?
הבוקר, חורחה ממחלקת חשבונות
נתן לי שן שלו תמורת רולקס.
למה רצית שן שלו?
לא אכפת לי מהשן.
רק רציתי לדעת כמה הוא רצה מה שהיה לי.
תשמעי, אין לי דבר בעל ערך לתת לך.
יש לי רק כמה מטבעות, תלושי ארוחות,
את התליון של אבא שלי…
תראה לי.
וכמה חשוב לך התליון הזה, בן?
חשוב מאוד. יותר משיש לך מושג.
תן לי אותו.
לא. את זה?
כן.
לא רוצה את זה. מה דעתך על שן? בזו אני לא משתמש בכלל.
תוקף ההצעה יפוג בעוד שלוש…
בבקשה, לופה, כל דבר אחר.
שתיים…
אני מתחנן. אל תעשי לי את זה.
אחת…
בבקשה. כמה דקות לפני הזמן.
כל הכבוד, מקסימו.
עבודה טובה, חבר.
אני מקווה שזה ימצא חן בעיניכם.
לא האמנתי מה עשיתי.
כל הפחדים של אימא שלי התממשו ביום הראשון שלי.
הרגשתי נורא.
מקסימו.
נו?
איך היה היום הראשון שלך?
לא משהו.
נאלצתי לעשות…
דברים רעים.
אתה? בטח.
איזה "דברים רעים" נאלצת לעשות?
החלפתי את התליון של אבא תמורת סמים לאורח.
אלוהים אדירים!
ואימא אומרת שאני הילדה הבעייתית?
אני מרגיש נורא, אבל לא הייתה לי אפשרות אחרת.
כלומר, הייתה לי ברירה, אבל לא רציתי שיפטרו אותי.
שרה, את חושבת שאני אדם רע?
לא.
מעצבן? כן. אבל רע? אפילו לא קצת.
אני יודעת שלא משנה מה יקרה שם,
אתה עושה את זה כדי שלנו יהיו חיים טובים יותר.
ואולי מכונית עם גג נפתח.
כן, גם זה.
תודה.
אז איזה סמים? -ובזאת הסתיימה השיחה.
מקסימו.
הכול בסדר?
כן. אני רק…
לא בטוח שאני מרגיש בנוח כאן.
אני חושב שהיה לי מושג בראש
של איך יהיה לעבוד במקום כזה.
אבל זה…
שונה.
אני מבין.
איך עשית את זה?
כלומר, הדברים שבטח ראית
ולקחת בהם חלק כאן לאורך השנים.
היה לי לכבוד גדול לעבוד באתר הנופש הזה.
שאבתי מזה גאווה. תחושת ייעוד.
ומספיק כסף לתת לאשתי ולבני חיים טובים יותר.
אבל בגלל המסירות שלי למקום הזה…
הקרבתי גם יותר משיכולתי לתאר לעצמי.
כן, איכשהו, אני עדיין מרגיש בר מזל בכל יום שאני כאן.
נשמע שוויתרת על הרבה כדי לעבוד בלאס קולינאס.
לכל חלום יש מחיר.
הייתי מוכן לקחת את הסיכון.
גם אתה מוכן?
תודה רבה על ההזדמנות האדירה הזו, מיס דיוויס.
זו הייתה התגשמות חלום לעבוד כאן.
אני פשוט לא חושב שאני יכול… -הנה הוא.
מקסימו הרק מקסימו.
אני חושב שאני מתחיל לחבב את השם.
בוקר טוב, אדון וגברת בנט.
ברשותכם, אני חושב שאני רוצה לדבר עם מיס דיוויס.
דיאן, הבחור הזה מדהים.
מציאה אמיתית.
הוא חרוץ, מחויב…
מתנה קטנה מאיתנו. -תודה.
מאתיים דולר?
הרווחת את זה ביושר, חבר.
בהחלט.
מקסימו.
רצית להגיד לי משהו?
זה היה הרגע המכריע בחיי, הוגו.
הכסף או העקרונות שלי?
בחזרה לתחנת האוטובוס או אל הלא נודע?
אישורה של אימי,
או העתיד הכלכלי של המשפחה שלי?
הפתעה!
מה קרה? -מה זה?
אני לא צריכה את זה.
לפחות תמדדי אותם. בשבילי.
מה דעתך?
אני חושבת… שאני רואה שוב.
מקסימו, איזה חתיך אתה.
שרה.
למה את לבושה מוזר כל כך?
מגניב, מקסימו. אימא רואה שוב.
מקסימו, המשקפיים האלה נראים יקרים. איך השגת אותם?
אמרתי שארוויח היטב בעבודה הזו.
אבל המשקפיים האלה הם פתרון זמני.
אנחנו עדיין צריכים לקחת אותך לרופא עיניים.
מקסימו, עכשיו, כשאני יכולה להביט לך בעיניים,
תגיד לי את האמת.
האם השגת את הכסף הזה…
במעשה שלא הייתי גאה בו?
אימא, את יודעת שאני לא יכול לשקר לך.
אפילו לא קצת.
וכך החל כל המסע שלי.
רגע. אבל לא ייתכן שזה כל הסיפור.
אני רוצה לשמוע עוד.
למשל, מה קרה עם חוליה?
ובעיות הראייה של אבואליטה?
והעבודה שלך, עכשיו שדיאן חיבבה אותך.
תראה מי אוהב את מתנת יום ההולדת שלי אחרי הכול.
בוא איתי.
מה כל הדברים האלה?
- אוניברסיטת ניו יורק ג'יין אייר -
התשובות לשאלות שלך.
קח.
בחיי, זה ספר עבה.
זה מה שאמרתי לה.
הוגו, נערי.
בחיים יש הרבה תפניות מפתיעות.
מקסימו. מקסימו.
מה זה? -קוראים לזה ספר.
כן, את זה אני יודע.
למה את נותנת לי אותו?
חשבתי שתרצה לקרוא את אחת הקלאסיקות.
אם הוא ימצא חן בעיניך, אולי נקים מועדון ספרים או משהו.
הם תמיד עבים כל כך?
תגיד תודה שלא נתתי לך את "מלחמה ושלום".
אבל תציץ בפנים.
- ג'יין אייר -
- מקסימו ברוך הבא ללאס קולינאס, חוליה -
תודה.
זה נחמד מאוד.
קרא את הפרק הראשון לפני סוף השבוע
כי יהיה מבחן.
ממו, העבודה כאן תעשה לנו טוב, נכון?
ועוד איך.
לופה אמרה שביום ההולדת שלי אוכל לכבס את הבגדים שלי כאן.
אני אומר לך.
יום אחד אקנה אחוזה בגבעות
ואתה תקנה את זו שלידי.
ואני, אתה, אימא שלי, שרה, המשפחה שלך,
איזו בת דוד שתבחר,
וחוליה, נחיה באושר ועושר.
זה ייתכן. אולי לא הקטע עם חוליה,
אבל השאר בהחלט יכול לקרות. -למה אתה אומר את זה?
בגלל צ'אד? מי הצ'אד הזה בכלל?
אימא! הרכב הגיע!
תודה, צ'אד.
בבקשה אל תקרא לי "אימא" מול האורחים.
הוא קרא לדיאן "אימא" הרגע?
אם כן, זה אומר שהחבר של הבחורה שאני דלוק עליה,
הוא גם הבן של בעלת אתר הנופש.
זה… נו בואנו, אמיגו.
אסור לנו לדבר ספרדית באתר הנופש, זוכר?
תרגום: אסף ראביד